Polisiebeampte doodgeskiet in KZNŉ Polisiebeampte is Woensdagoggend in Howick, KwaZulu-Natal doodgeskiet. Kol. Vincent Mdunge, ŉ polisiewoordvoerder, sê twee mans in ŉ wit Colt-bakkie het Woensdagoggend ŉ veiligheidswag by ŉ dieselstoorfasiliteit by Midmardam van sy selfoon en beursie beroof. Mdunge sê twee polisiebeamptes het die voertuig later in die area sien rondry waarna die insittendes op die polisiebeamptes losgebrand het. Een van die polisiebeamptes is kort na sy aankoms by die hospitaal dood verklaar. Die tweede beampte is in ŉ ernstige toestand in die hospitaal. Die bakkie is later verlate gevind en daar is beslag gelê op ŉ 9mm-rewolwer en plofstof. Die verdagtes is steeds soek.